CELEX: 
Language: lv
Date: 2021-12-16 00:00:00
Title: KOMISIJAS ĪSTENOŠANAS LĒMUMS ar ko groza Lēmumu 94/741/EK par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā

KOMISIJAS ĪSTENOŠANAS LĒMUMS
            
            
               (16.12.2021)
            
            
               ar ko groza Lēmumu 94/741/EK par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā 
                  
               
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Padomes Direktīvu 86/278/EEK (1986. gada 12. jūnijs) par vides, jo īpaši augsnes, aizsardzību, lauksaimniecībā izmantojot notekūdeņu dūņas
                  1
               , un jo īpaši tās 17. pantu,
            
            
               tā kā:
            
            
               (1)Komisijas Lēmums 94/741/EK
                  2
                nosaka anketu dalībvalstu ziņojumam par Direktīvas 86/278/EEK transponēšanu un īstenošanu. 
            
            
               (2)Minētā dalībvalstu ziņojuma formāts būtu jāpārskata, lai atspoguļotu jaunās ziņošanas prasības attiecībā uz tādu telpisko datu ziņošanu, kas iekļauti informācijā, kuru reģistrē ierakstos, kas minēti 10. panta 1. punktā Direktīvā 86/278/EEK, kura grozīta ar Eiropas Parlamenta un Padomes Regulu (ES) 2019/1010
                  3
               .
            
            
               (3)Ziņotajiem telpiskajiem datiem būtu jāaprobežojas ar datiem, kas vajadzīgi, lai sekmētu Direktīvas 86/278/EEK īstenošanu, un tāpēc tiem būtu jāattiecas tikai uz dūņu izmantošanas vietas ģeometriju vai atrašanās vietu. 
            
            
               (4)Lai samazinātu ar datu vākšanu un ziņošanu saistīto administratīvo slogu, tādu telpisko datu ziņošanai, kuri identificē vietu, kurā uz lauksaimniecības zemes paredzēts izmantot notekūdeņu dūņas, var atkalizmantot esošos datus, kas savākti citām vajadzībām, piemēram, kadastrālos datus vai datus, kas savākti integrētajā administrācijas un kontroles sistēmā kopējās lauksaimniecības politikas pārvaldības un Eiropas Parlamenta un Padomes Regulas (ES) Nr. 1306/2013
                  4
                sakarā. 
            
            
               (5)Tāpēc Lēmums 94/741/EK būtu attiecīgi jāgroza.
            
            
               (6)Šā lēmuma piemērošanas dienai vajadzētu būt tai pašai dienai, no kuras piemēro Direktīvas 86/278/EEK 10. panta 1. un 2. punkta grozījumu, kā noteikts Regulas (ES) 2019/1010 11. pantā.
            
            
               (7)Šajā lēmumā paredzētie pasākumi ir saskaņā ar atzinumu, ko sniegusi ar Eiropas Parlamenta un Padomes Direktīvas 2008/98/EK
                  5
               , 39. pantu izveidotā komiteja,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Lēmuma 94/741/EK pielikumu groza saskaņā ar šā lēmuma pielikumu.
            
            
               2. pants
            
            
               Šo lēmumu piemēro no 2022. gada 1. janvāra.
            
         
         
            
               3. pants
            
            
               Šis lēmums ir adresēts dalībvalstīm.
            
            
            
               Briselē, 16.12.2021
            
            
               
                     Komisijas vārdā –
               
               
                     Virginijus SINKEVIČIUS
                     Komisijas loceklis
               
            
            
                     
                        
                           
                     
                  
               
         
         
            
                  
                     (1)
                  
                  
                        OV L 181, 4.7.1986., 6. lpp.
                  
               
               
                  
                     (2)
                  
                  
                        Komisijas Lēmums 94/741/EK (1994. gada 24. oktobris) par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā (Padomes Direktīvas 91/692/EEK īstenošana) (OV L 296, 17.11.1994., 42. lpp.).
                  
               
               
                  
                     (3)
                  
                  
                        Eiropas Parlamenta un Padomes Regula (ES) 2019/1010 (2019. gada 5. jūnijs) par ziņošanas pienākumu pielāgošanu ar vidi saistītu tiesību aktu jomā un ar ko groza Eiropas Parlamenta un Padomes Regulas (EK) Nr. 166/2006 un (ES) Nr. 995/2010, Eiropas Parlamenta un Padomes Direktīvas 2002/49/EK, 2004/35/EK, 2007/2/EK, 2009/147/EK un 2010/63/ES, Padomes Regulas (EK) Nr. 338/97 un (EK) Nr. 2173/2005 un Padomes Direktīvu 86/278/EEK (OV L 170, 25.6.2019., 115. lpp.)
                  
               
               
                  
                     (4)
                  
                  
                        Eiropas Parlamenta un Padomes Regula (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
                  
               
               
                  
                     (5)
                  
                  
                        Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp.). 
                  
               
            
      
    ---documentbreak--- 
      
         
         
            
               PIELIKUMS 
            
            
               Lēmuma 94/741/EK pielikumu groza šādi:
            
            
               (1)anketas nosaukumu dalībvalstu ziņojumam par Direktīvas 86/278/EEK transponēšanu un īstenošanu aizstāj ar šādu:
            
            
               “ANKETA
            
            
               dalībvalstu ziņojumam par to, kā transponēta un īstenota Padomes Direktīva 86/278/EEK par vides, jo īpaši augsnes, aizsardzību, lauksaimniecībā izmantojot notekūdeņu dūņas*, kura grozīta ar Padomes Direktīvu 91/692/EEK** un Eiropas Parlamenta un Padomes Regulu (ES) 2019/1010***
            
            
               ____________________________________________
            
            
               *(OV L 181, 4.7.1986., 6. lpp.).
            
            
               **Padomes Direktīva 91/692/EEK (1991. gada 23. decembris), ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (OV L 377, 31.12.1991., 48. lpp.).
            
            
               ***Eiropas Parlamenta un Padomes Regula (ES) 2019/1010 (2019. gada 5. jūnijs) par ziņošanas pienākumu pielāgošanu ar vidi saistītu tiesību aktu jomā un ar ko groza Eiropas Parlamenta un Padomes Regulas (EK) Nr. 166/2006 un (ES) Nr. 995/2010, Eiropas Parlamenta un Padomes Direktīvas 2002/49/EK, 2004/35/EK, 2007/2/EK, 2009/147/EK un 2010/63/ES, Padomes Regulas (EK) Nr. 338/97 un (EK) Nr. 2173/2005 un Padomes Direktīvu 86/278/EEK (OV L 170, 25.6.2019., 115. lpp.).”;
            
            
               (2)pielikuma II daļas 7. punktā pievieno šādu tabulu: 
            
            
               “
            
            
                     
                        Ģeogrāfiskā atrašanās vieta vai ģeometrija, kas identificē dūņu izmantošanas vietas
                     
                  
               
                     
                        Datu veids
                     
                     
                     
                        (Ģeogrāfiskajai atrašanās vietai vai ģeometrijai izmanto tikai vienu no datu veidiem.)
                     
                  
                  
                     
                        Atrašanās vietas ģeogrāfiskās koordinātas vai ģeometrija
                     
                     
                        (Atrašanās vietu reprezentē punkts. Ģeometrija var būt daudzstūris vai virtuļa formas daudzstūris (daudzstūris ar caurumu).)
                     
                  
               
                     
                        Lauksaimniecības zemes gabala**** ģeometrija
                     
                  
                  
                     
                         
                     
                  
               
                     
                        Kadastrālā zemes gabala ģeometrija
                     
                  
                  
                     
                  
               
                     
                        Cita ģeometrija, kas identificē lauksaimniecības zemes platību, kurā paredzēts izmantot notekūdeņu dūņas
                     
                  
                  
                     
                  
               
                     
                        Tā punkta ģeogrāfiskās koordinātas, kas atrodas lauksaimniecības zemes platībā, kurā paredzēts izmantot notekūdeņu dūņas
                     
                     
                  
                  
                     
                  
               
               ____________________________________________
            
            
               **** Definēts 67. panta 4. punkta a) apakšpunktā Eiropas Parlamenta un Padomes Regulā (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).”;
            
            
            
               (3)pielikuma II daļai pievieno šādu punktu:
            
            
               “9. Valstu tīmekļvietnes ierakstu izplatīšanai saskaņā ar 10. panta 2. punktu
            
            
               Nodrošina saites uz valstu tīmekļvietnēm, kurās ir pieejami un sabiedrībai viegli piekļūstami 10. panta 1. punktā minētie ieraksti.”